
До
ПРЕДСЕДАТЕЛЯ
НА ОБЩИНСКИ СЪВЕТ
БУРГАС
ДОКЛАДНА ЗАПИСКА

ОТ

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Разрешение на основание чл.62а, ал.3, т.2 от ЗУТ за промяна на предназначението на част от УПИ ІI-139, отреден – „за озеленяване“, кв.31 по плана на ж.к. „Славейков“, гр.Бургас, за изграждане на елементи на техническата и пътна инфраструктура, чрез изменение на ПУП - ПР на УПИ I-138, 139 и УПИ II-139, кв.31 по плана на ж.к.“Славейков“, гр.Бургас с което се променя отреждането на УПИ I от „за жилищни нужди“ в „за жилищни нужди и благоустрояване“, урегулират се нови УПИ II и УПИ III отредени „за озеленяване“, обособява се паркинг в границите на УПИ I за 21броя автомобила и се придава към уличната регулация площ от 642 м2 за провеждане на обслужваща улица с проектни о.т.1425а–о.т.1425б-о.т.1425в-о.т.1425г  и крайуличен паркинг за 11 броя автомобила.
УВАЖАЕМИ ОБЩИНСКИ СЪВЕТНИЦИ,

Във връзка инвестиционна инициатива на Община Бургас за осигуряване на нови места за паркиране, в кв.31 по плана на ж.к.Славейков”, гр.Бургас - пространството около ул.“Тракия“, както и осигуряване на по-добро комуникационно-транспортно обслужване в района възниква необходимост от изменение на действащия ПУП - ПР по отношение на УПИ І – 138, 139 и ІІ-139 в кв.31.
С Решение №40-17/21.10.2010г. на Общински съвет Бургас е одобрен ПУП-ПРЗ на ж.к.“Славейков“, с който в границите на кв.31 са обособени УПИ І–138, 139, с отреждане „за жилищни нужди“ и УПИ ІІ-139, отреден „за озеленяване“. 
УПИ І–138, 139 и ІІ-139 са собственост на Община Бургас, съгласно разпоредбата на §42 от ПРЗ към ЗИД на ЗОС и Заповед РД-11-365/25.09.2001г.на Областен управител на област Бургас, с която територията на ж.к.“Славейков“ е деактувана в полза на Община Бургас. Към настоящия момент за тях няма издадени актове за общинска собственост. 

От главни експерти в Община Бургас е извършен оглед на място и е съставен констативен протокол, с описание на фактическото състояние.
В УПИ І–138, 139 е реализирано строителство на жилищна сграда  състояща се от 8 входа, с по осем етажа. В УПИ ІІ-139 не са реализирани изцяло предвижданията на действащ ПУП, както и мероприятия по благоустрояване и озеленяване. В границите на УПИ ІІ–139 е изпълнена асфалтова площадка с настилка, която е компрометирана, което е видно и от приложеното подробно геодезическо заснемане и снимков материал.

Горното обстоятелство създава предпоставки за разрешаване на  изменение на ПУП - ПР за кв.31 с цел задоволяване на нови общински потребности.
Служебно от експерти в отдел УП е изготвено задание с предложение за изменение на ПУП-ПР за УПИ І и ІІ в кв.31 по плана ж.к.“Славейков“, гр.Бургас, с което се предлага част от УПИ II, отреден – „за озеленяване“ да се придаде към уличната регулация с достъп през изградения по улица от о.т.1425 до о.т.1252 крайуличен паркинг с което да се осигурят нови 11 паркоместа, едно от които е за хора с увреждания и се осигури достъп за паркиране в границите на УПИ I. Предлага се и промяна в отреждането на УПИ I от „за жилищни нужди“ в „за жилищни нужди и благоустрояване“, като в УПИ I се предвижда обособяване на паркинг с 21 паркоместа, като 2 от тях се предвиждат за хора с увреждания, достъпът до същите става от новопредвидената обслужваща улица с проектни о.т.1425а–о.т.1425б-о.т.1425в-о.т.1425г.
Съгласно действащ ПУП площта на УПИ I отреден за жилищни нужди възлиза на 3805м2, като при норма 20% минимално озеленяване в границите на УПИ се разчита на 761м2. Площта на УПИ II отреден „за озеленяване“ възлиза на 1230м2.

В границите на УПИ I заснетата съществуваща озеленена площ възлиза на 1455м2. 
С изменението се предвижда да се изменят границите на УПИ II, като от него се обособят УПИ II с площ 450м2 и УПИ III с площ 138 м2, отредени „за озеленяване“, а площ от 642м2 да се придаде към уличната регулация за провеждане на обслужваща улица с крайуличен паркинг.

В УПИ I - с площ 3805м2, с отреждане „за жилищни нужди и благоустрояване е реализиран бл. 22 със ЗП -1500м2 и обслужващи пътеки и подходи за достъп с площ 850м2, предвижда се възможност за реализиране на благоустройствени мероприятия и изграждане на паркинг с площ 350м2.
Съгласно одобрен с Решение №40-17/21.10.2010г. на Общински съвет Бургас ПУП-ПРЗ на ж.к.“Славейков“, в границите на комплекса са осигурени 15 м2 озеленена площ на обитател, или при общ брой жители за комплекса 40000 се разчита на 600000 м2 озеленени площи.
След изменението на ПУП – ПР озеленените площи в кв.31 ще се намалят с  992м2, като площта им за ж.к.“Славейков“ ще възлезе на 599008м2 или 14,98м2 на обитател, при минимално необходима площ 6,2м2 на обитател, съгласно разчетите на действащ ОУП на гр.Бургас за жилищни комплекси.
Предложението за изменение е съобразено с предвижданията на ПЗ, с реализираните сгради и обслужващи улици и прилежащи паркинги. С изменението ще се запазят всички транспортни връзки към реализирани улици в прилежащата територия, подходи за обслужване на УПИ, както  съществуващата едроразмерна, дълготрайна дървесна растителност.
Изготвеното задание и служебното предложение за изменение на ПР са разгледани на заседание на ОЕСУТ, проведено на 26.07.17г. С Решение, обективирано в Протокол №21/26.07.17г, по т.4 от дневния ред ОЕСУТ Бургас дава положително становище по заданието и счита, че са налице основанията на чл.135, ал.5 от ЗУТ, във връзка с чл.134, ал.1, т.1, т.2 от ЗУТ за разрешаване на изменение на ПУП-ПР на УПИ I-138, 139 и УПИ II-139, кв.31 по плана на ж.к.“Славейков“, гр.Бургас, при условията на чл.62а, ал.2 от ЗУТ, след провеждане на процедура по реда на чл.62а, ал.3 от ЗУТ.
За предложеното изменение е проведено обществено обсъждане на 01.08.17г. Съставен е протокол от общественото обсъждане и присъствен лист. Видно от документите не са постъпили възражения и други предложения.
Предвид изложеното и на основание чл.21, ал.1, т.8 и т.11 от ЗМСМА и чл.62а, ал.2 и ал.3, т.2 от ЗУТ и като взех предвид Протокол – Решение №21/26.07.17г., т.4 от дневния ред на ОЕСУТ към Община Бургас предлагам Общински съвет Бургас да вземе следното:
РЕШЕНИЕ:
На основание чл.21, ал.1, т.8 и т.11 от ЗМСМА, във връзка с чл.62а, ал.2 и ал.3, т.2 от ЗУТ Общински съвет Бургас разрешава промяна на предназначението на част от УПИ ІI-139, отреден – „за озеленяване“, кв.31 по плана на ж.к. „Славейков“, гр.Бургас, в размер на 642м2 за изграждане на елементи на техническата и пътна инфраструктура, чрез изменение на ПУП - ПР на УПИ I-138, 139 и УПИ II-139, кв.31 по плана на ж.к.“Славейков“, гр.Бургас с което да се промени отреждането на УПИ I от „за жилищни нужди“ в „за жилищни нужди и благоустрояване“, да се изменят границите на УПИ II, като от него се обособят УПИ II и УПИ III отредени „за озеленяване“, а площ от 642м2 да се придаде към уличната регулация за провеждане на обслужваща улица с проектни о.т.1425а–о.т.1425б-о.т.1425в-о.т.1425г с крайуличен паркинг и достъп до места за паркиране в границите на УПИ I.
Приложения: Решение № 40-17/21.10.2010г. на Общински съвет Бургас; задание за проектиране; констативен протокол от 24.07.17г.;Снимков материал; Извадка от ОУП на гр.Бургас, Скици от СГКК, служебно предложение за изменение на ПУП-ПР; копия от съобщения; протокол от обществено обсъждане от 01.08.17г.; присъствен лист от 01.08.17г.; Протокол - Решение №21/26.07.17г., по т.4 от дневния ред на ОЕСУТ на Община Бургас; 
ДИМИТЪР НИКОЛОВ

                       арх.Димитър Алексиев

Главен архитект                            Директор Дирекция ПНО                       Началник отдел УП

Директор Дирекция УТ

Изготвил:

арх.Малина Дончева

Главен експерт УП

